text: · ضعي قصاصات ورقية تحت الكاتو حتى لا يتسخ الطبق أثناء التزيين.مدي ربع كمية الكريما على أول طبقة ثم ضعي نصف كمية الكرز مع القليل من الشيرة و وزعيه بشكل متساوي ثم ضعي فوقها الطبقة الثانية و كرري العملية
text: #000016
text: · سيبقى لديك نصف كمية الكريما , ادهني منها على سطح الكاتو و الجوانب بواسطة ملوق ( سباتيولا ) مع ترك القليل منها للتزيين .
text: #000017
text: · جهزي كيس الحلواني و اختاري فورم على زوقك أنا استخدمت فورم رقم (854) و املئي الكريما بالكيس و اعملي أشكال على المحيط و بالمنتصف .
text: #000018
text: · ابشري الشوكولا بمبشرة الجبنة و زيني أطراف الكاتو ثم زيني السطح بالكرز ثم ارفعي القصاصات الورقية .
text: #000019
text: 1. إذا لم يتوفر الكرز لتزيين سطح الكاتو يمكن أن يزين بمربى الوشنا أو مبشور الشوكولا أو الغناش 2. يفضل تبريد الكاتو بشكل جيد بعد تزينه حتى تبرد الكريما و تتماسك الطبقات مع بعضها .
text: #000020
text: بتعرفي ام السوس , على قولة واحدة لذيذة بالموقع , اشتهيت اسبح بهل القالب , ادخل بأوله و اطلع من الطرف التاني و انا عم غمس بكل هل الأطايب , شوكولا و كريما و كرز و شي بياخد العقل , عندي احساس انك عاملة بزمناتك دورة حلويات لان شي بيشهي و شغل احتراف و مع ذلك و بنفس الوقت مو صعب و و قصة الطبق الواحد مو قليلة لان بتلاقي الواحدة فينا بس ما خلصت قالب الكيك , طلع عندها شغل عن ساعتين
text: #000023
text: سهى اول ما تزوجت كنا نطلب هالكيكيه من محل مختص فيها و كانت تذوب بالفم ذوبان. كيكتك بتشبهها كتير. اسمالله شكلا كتير حلو و بيبيض الوش. مش بس راح تعجب الضيو بتعجب الملك كمان. اختيار جيد للمسابقه. ياللا بقا طلعي اللي عندك كله و ما تستني مسابقات لانو كلو محرز. :zzz
text: #000026
text: ياعيني عن جد بيشهي خصوصي مع كرز الوشنة الحامض والكيك .......يالطيييييييييف شي رائع
  حتى شكله يعني اسمه غابة سوداء بس بيبض الوش غييييير شكل
  ياريت كانت الكرزات متوفرة عندي كنت جربته هلأ :sigh مضطرة استنى للسنة الجاية بس الوصفة دغري للحفظ
  شكرا لانك وضحتيلي طريقة قسم الكيكة بالخيط بس في شغلة مافحمتها هلأ انتي بتقصيه من الطرفين بالسكين بعدين بتكملي بالخيط ؟
text: #000027
text: يسلم إيديكي يا سهى
  شكل القلب بيجنن و كتير بيشجع للتجربة خاصة مع طريقة One mix cake يعني ما في أسهل من هيك
  عندي سؤالين من بعد إذنك :
  قديش بدهن المكونات خفق ؟ يعني كم دقيقة؟؟؟
  أنا ما عندي حاليا مربى كرز وشنى لإنو قضينا عليه من زمان و طبعا بالأمارات هالكرز منشوفه بس بالأحلام :cry بقى ممكن إستعمل الكرز المعلب تبع الpie filling و لا ما بيمشي الحال؟؟؟
text: #000031
text: المكونات ما بيحتاجو خفق كتير بس لحتى تتجانس المكونات مع بعضها و بالنسبة للكرز المعلب ممكن تستعملي بعد ما تشيلي البذرة و طبعا بدون الشراب يلي محفوظ فيه الكرز بس هادا يعتبر خروج عن الوصفة الألمانية الأصلية :roll بس شو بدنا نساوي لا جود إلا بالموجود و صحة و هنا مقدما
text: #000032
text: سوري ميس أنا ما انتبهت أنو قصدك الكرز تبع pie filling إذا كانت الشيرة كثيفة و إذا لأ فيكي تسمكيها على النار مع شوية نشاء
text: #000033
text: رح زبطها انا هل المرة
text: #000035
text: كيفكن يا صبايا :p
  عنجد ما بعرف كيف بدي اتشكرك يا سها على هالكاتو الرائع و كلمة رائع قليلة بحقه.
  أنا جربته يوم الخميس الماضي و طلع و لا أطيب كاتو فوريه نوار من أفخم محل ، طري و بيدوب بالتم دوبان و ما كان أبدا بدو تسقاية بشي متل ما قلتي بالضبط.
  أنا استعملت للحشو الكرز الأسود تبع الباي فيلينغ مع ملعقتين عصير ليمونة حتى تعطيه شوية حموضة و كان كتير منسجم مه نكهة الشوكولا و الكريم فريش.
  طبعا كانت المناسبة فوز فريق برشلونة ببطولة الدوري لهيك الزينة ما كانت زينة تقليدية
  راح أجرب حط الصورة و إن شاء الله تطلع :grin
text: #000037